**VALLES PAMATSKOLAS**

**KARJERAS IZGLĪTĪBAS**

**PROGRAMMA**

2024./ 2025. mācību gads

**SATURS.**

1. KARJERAS VEIDOŠANAS ASPEKTI …………………………………………………………...……. 3

1.1. Terminu skaidrojums un profesionālās karjeras izvēles pamatnosacījumi …………….…..….….……. 3

1.2. Karjeras vadības prasmes …………………………………………………………..…..…..……..…… 4

2. KARJERAS IZGLĪTĪBA ............................................................................................................................ 4

3. KARJERAS IZGLĪTĪBAS PLĀNOŠANA …………………………………….…………….…......…… 5

4.KARJERAS IZGLĪTĪBAS TĒMAS …………………………………………………………….…...……. 7

5. KARJERAS IZGLĪTĪBAS PROGRAMMAS SATURS ………………………………………………… 9

6. KARJERAS IZGLĪTĪBAS MĒRĶIS UN UZDEVUMI ……………………………………….……..…. 9

7**.** KARJERASIZGLĪTĪBAS PROGRAMMAS ĪSTENOŠANAS PLĀNS…..…………………….…….. 12

8. KARJERAS IZGLĪTĪBAS ATBALSTA SISTĒMA IZGLĪTOJAMIEM VALLES PAMATSKOLĀ… 13

9.KARJERAS IZGLĪTĪBAS PROGRAMMA………………………………………………………..…… 14

10. KARJERAS IZGLĪTĪBĀ IZMANTOJAMĀS METODES …………….………………………..…… 17

11. KARJERAS IZGLĪTĪBAS ĪSTENOŠANAI …………………………………………………………. . 18

**1. KARJERAS VEIDOŠANAS ASPEKTI**

**1.1. Terminu skaidrojums un profesionālās karjeras izvēles pamatnosacījumi**

**Karjera** ir cilvēka resursu efektīva izmantošana dzīves mērķu sasniegšanai, cilvēka mērķtiecīga darbība savu kompetenču pilnveidei un izaugsmei visa mūža garumā. Tas ir nepārtraukts mācīšanās un attīstības process, tā ir cilvēka virzība visa mūža garumā gan sociālajā, gan profesionālajā jomā.

**Karjeras attīstība** ir indivīda personīgās dzīves, mācību un darba vadības process mūža garumā. Tas ir nepārtraukts process, kura gaitā cilvēks izmanto informāciju par sevi un apkārtējo pasauli, analizē un pielieto to, lai izvēlētos savu nodarbošanās jomu un pēc tam jau konkrētu profesiju.

**Karjeras izglītība** ir plānots pasākumu, kursu un programmu nodrošinājums izglītības iestādē, lai palīdzētu izglītojamajiem attīstīt prasmes savu interešu, spēju un iespēju samērošanā, savu karjeras mērķu izvirzīšanā, karjeras vadīšanā, sniegtu zināšanas un izpratni par darba pasauli, tās saikni ar izglītību, par karjeras plānošanu un tālākizglītības iespējām, kā arī nodrošinātu efektīvu dalību darba dzīvē.

Mūsdienās karjeras jēdziena saturs ir ievērojami paplašinājies. Ja sākotnēji jēdzienu “karjera” skaidroja un asociēja ar sekmīgu darbošanos kādā profesionālajā jomā, kurā ir iespējama izvirzīšanās, slavas un popularitātes sasniegšana, tad tagad termins “karjera” ir jāsaprot ne vien kā izaugsme profesionālajā jomā, bet arī kā likumsakarīga personības izaugsme un nodarbošanās secīga maiņa visas dzīves garumā. Karjera ir personības mērķtiecīgs, jēgpilns visas dzīves gājums, kurā summējas visas indivīda dzīves lomas, brīvā laika aktivitātes, mācības un darbs.

Izvēloties savas profesionālās karjeras virzienu un profesiju, jāņem vērā trīs būtiski nosacījumi:

• lai profesija būtu interesanta un saistoša,

• lai profesija atbilstu spējām,

• lai varētu atrast darbu šajā profesijā.

Plānojot savu personīgo dzīvi, veidojot profesionālo karjeru un izvēloties profesiju, ir svarīgi saprast — ko pats cilvēks GRIB, VAR un ko VAJAG sabiedrībai.

**GRIBU** — tās ir cilvēka intereses, vēlmes, centieni, būtiskais dzīvē un darbā.

Iespējams, ka, nosaucot visas savas intereses, vēlmes, nodarbošanos, kas saista, patīk un ko gribētos darīt, būtu ļoti garš saraksts. Daudziem ir plašs interešu loks, un ir visai grūti izšķirties, kuru no savām interesēm izvēlēties profesionālajai realizācijai, bet ko atstāt kā vaļasprieku. Lai pieņemtu pareizo lēmumu, nepieciešams izzināt potenciālās darbības virziena/profesijas saturu, darba pienākumus un apstākļus.

**VARU** — tās ir cilvēka prasmes, zināšanas, spējas, īpašības, stiprās puses, kā arī veselības stāvoklis,— visas profesionāli nozīmīgās īpašības. Kad ir noskaidrotas profesionālās intereses, svarīgi saprast, vai indivīdam piemīt šīm interesēm atbilstošas spējas. Spējas vispilnīgāk atklājas un attīstās tieši darbībā — mācībās vai jau praktiskajā darbā.

**VAJAG** — tās ir profesijas un kompetences, kas konkrētajā vietā un laikā darba tirgū ir pieprasītas, tātad — kādi speciālisti un kādas kompetences ir nepieciešamas tagad un tuvākajā nākotnē, tāpēc, izvēloties izglītības virzienu, ir jāuzzina, kādas zināšanas un prasmes (kompetences) var apgūt, mācoties/ studējot vienā vai otrā programmā, kuru piedāvā izglītības iestādes. Jāapzinās, ka mainās pašas profesijas, to saturs un attiecīgi arī kompetences konkrēto darba uzdevumu veikšanai, tāpēc ir jābūt gatavam arī turpināt mācīties*.*

**1.2. Karjeras vadības prasmes**

21. gadsimtā situācija pasaulē ir krasi mainījusies, jo globālā tirgus un uz zināšanām balstītas ekonomikas un sabiedrības apstākļos indivīdiem ir nepieciešams nepārtraukti uzlabot savas prasmes un apgūt jaunas kompetences. Karjeras attīstības atbalstu vairs nevar uzskatīt vienīgi par lietderīgu atbalstu indivīdam pārejā no viena izglītības līmeņa uz citu un no mācībām uz darbu. Lai pielāgotos mainīgajām darba tirgus vajadzībām un uzņēmumu konkurētspējai, ir jāspēj ātri reaģēt darba vides mainīgajos procesos, radot efektīvu rezultātu. Ilgstoša mācīšanās ir tieši tas, kas mūsdienās ir kļuvusi par galveno faktoru konkurences izturēšanā un veiksmē.

Lai noturētos darba tirgū, indivīdam ir pašam jākļūst par savu karjeras resursu un darba vides procesu vadītāju. Ja indivīds (ne tikai jaunietis, bet arī pieaugušais) nav apguvis karjeras vadības prasmes, viņš arī nespēj to izdarīt.

**2.KARJERAS IZGLĪTĪBA**

Karjeras izglītība ir harmoniski jāintegrē visā izglītības procesā, lai nodrošinātu plānotu un pēctecīgu pasākumu kompleksu, kas palīdzētu jauniešiem noteikt savas karjeras izglītības vajadzības, apzināti izvēlēties līdzekļus savas karjeras plānošanai nevis epizodiski, bet caurviju un veselumā, izmantojot izglītības procesa un programmas līdzekļus.

**1. Palīdzēt skolēniem pašattīstīties:**

1) izprast sevi un novērtēt savas stiprās un vājās puses,

2) izveidot elastīgu skatījumu uz dzīvi un reālistiskas gaidas attiecībā uz savu karjeru,

3) attīstīt karjeras vadības prasmes, kas palīdzēs veidot karjeru, piemēram, pašizziņa, lēmumu pieņemšana, plānošana u.c.

4) analizēt savu personīgo pieredzi, intereses, dotumus, iemaņas un spējas, vērtības, mērķus, personīgās īpašības, sasniegumus.

**2. Motivēt un palīdzēt izpētīt dažādas karjeras iespējas:**

1) izprast izmaiņas sabiedrībā un kā tās ietekmē karjeras attīstību,

2) izpētīt dažādas karjeras veidošanas iespējas,

3) izpētīt un izvērtēt darba tirgu, nodarbinātības un profesiju, izglītības un apmācības iespēju attīstības tendences,

4) salīdzināt un samērot personīgos sasniegumus un īpašības ar tiem sasniegumiem un īpašībām, kas ir nepieciešamas konkrētai tālākai karjerai/mācībām/studijām, piedalīties darba izmēģinājumos,

5) uzzināt, kur un kā iegūt vajadzīgo informāciju, resursus un palīdzību,

6) gatavoties pārejai no mācībām uz darba dzīvi vai uz tālākām mācībām/citu darbu,

7) izpētīt un pārdomāt savas personīgās un sabiedrības vērtības,

8) uzzināt, kādas prasības izvirza darba devēji, kādas prasmes un personīgās īpašības palīdz noturēties darba tirgū.

**3. Palīdzēt plānot un vadīt savu karjeru:**

1) apgūt karjeras vadības prasmes,

2) noteikt savas attīstības vajadzības,

3) pilnveidot savas zināšanas un prasmes,

4) apzināties informācijas ieguves un konsultēšanas iespējas,

5) veidot savu personīgās karjeras plānu,

6) attīstīt pieņemto personīgo lēmumu plānu īstenošanas prasmes,

7) veidot izpratni par karjeras saistību ar sasniegumiem izglītībā un mūžizglītībā.

**3. KARJERAS IZGLĪTĪBAS PLĀNOŠANA**

Lai skolēnus sagatavotu efektīvai pārejai no skolas uz pieaugušo darba dzīvi, skolām ir jānodrošina saviem skolēniem aizvien daudzveidīgāks un lielāks mācīšanās pieredžu skaits.

Visaptverošas karjeras izglītības programmas sastāvdaļas:

1.sevis izzināšanas aktivitātes, kurās skolēni:

1) identificē savas personīgās īpašības (fiziskās, intelektuālās, emocionālās iezīmes, prasmes, intereses un vērtības),

2) izpēta personīgo īpašību un nepieciešamo prasmju samērotību, lai gūtu panākumus dažādās dzīves un darba situācijās,

3) izvērtē stratēģijas un apstākļus, kas ietekmē viņu mācīšanos dažādās dzīves un darba situācijās.

Iespēju apzināšanās aktivitātes iesaista skolēnus darba pasaules izpētē un iepazīšanā.

Aktivitātes var ietvert:

1) dažādas darba vides iepazīšana un pētīšana,

2) dažādu profesiju un izglītības un apmācības iespēju izpēte,

3) darba pasaules vēsturisko un plānoto izmaiņu analīze.

Lēmumu pieņemšana ir saistīta ar mācīšanos, kā pieņemt lēmumus, lai plānotu un vadītu savu karjeru. Skolēni iesaistās aktivitātēs, kas palīdz:

1) izpētīt, kā citi cilvēki pieņem lēmumus, un saprast, kas var ietekmēt lēmuma pieņemšanu,

2) identificēt atbilstošus lēmuma pieņemšanas stilus un stratēģijas,

3) ģenerēt dažādas ar karjeru saistītas izvēles.

Pieņemt lēmumu par karjeras izvēli nenozīmē tikai piemērot indivīdu noteiktai profesijai.

Lēmuma pieņemšanu ietekmē dažādi faktori, kuri ir jāņem vērā:

1) individuālās iezīmes (veselība, vērtības, intereses, prasmes, vecums, zināšanas u.c.),

2) sociālais konteksts (ģimene, vienaudži, sabiedrības grupas, sociāli- ekonomiskais statuss u.c.),

3) vides konteksts (politiskie uzskati, izglītības iestādes, ģeogrāfiskais izvietojums, darba tirgus u.c.),

4) citi faktori (laika perspektīvas, izdevība, izmaiņas laika gaitā u.c.).

Sagatavošanās pārmaiņām un pārejai attiecas uz tādas izpratnes un prasmju veidošanu, kādas skolēnam ir nepieciešamas, lai tiktu galā ar jaunām situācijām, gan vēlamām, gan nevēlamām. Šādas aktivitātes palīdz:

1) noteikt dažādas plānotas un neplānotas dzīves/darba pārmaiņas un pārejas periodus, ar kādiem ir jāsastopas dzīves laikā,

2) izpētīt, kā cilvēki reaģē uz izmaiņām,

3) attīstīt prasmes, lai efektīvi pārvarētu dažādas plānotas un neplānotas pārmaiņas, piemēram,

4) problēmu risināšanu, atbalsta tīklu identificēšanu un izmantošanu.

Karjeras izglītības īstenošanas pasākumus var integrēt mācību priekšmetu stundās, klases audzināšanas stundās; ārpusklases pasākumos (projektu nedēļas, “ēnu dienas”, karjeras/profesiju dienas, atvērto durvju dienas, tikšanās ar absolventiem un dažādu profesiju pārstāvjiem, ekskursijas, pārgājieni, konkursi, viktorīnas, erudītu spēles, pēcpusdienas, klases vakari, bibliotēkas stundas, darba izmēģinājumi/vasaras nometnes, vecāku sapulces u.c.).

Definēto mācību mērķu sasniegšanai un karjeras vadības pamatprasmju apguvei jāizmanto daudzveidīgas un interaktīvas mācību metodes — anketēšana, aptauja, portfolio veidošana, diskusija, grupu darbs, grafiskais organizators, intervijas, lomu spēles, darbs pāros, pašvērtējums, IKT tehnoloģiju izmantošana, pētījums, prāta vētra, prezentācija u. c.

**4.KARJERAS IZGLĪTĪBAS TĒMAS**

**Pamatjomas “Pašizziņa” saturiskās tēmas.**

1) Mana identitāte, paštēls, mana rakstura īpašības.

2) Manas intereses, hobiji, spējas, brīvais laiks.

3) Mana ģimene, tās loma, tradīcijas.

4) Sevis iepazīšanas un izpētes veidi, to sasaiste ar iecerēto profesiju, pašnovērtēšana.

5) Attieksmes un vērtības.

6) Prasme sadarboties, risināt konfliktus.

7) Mana veselība un nākotnes nodomi.

8) Mācīšanās prasmes, mācību sasniegumi, to saistība ar nākotnes nodomu īstenošanu.

9) Pašaudzināšana.

**Pamatjomas “Karjeras iespēju izpēte” saturiskās tēmas.**

1) Darba nozīme cilvēka dzīvē.

2) Populāras un sabiedrībā augstu vērtētas profesijas, profesiju daudzveidība, to tipi.

3) Manu vecāku darba dzīve.

4) Informācijas avoti un izglītības pasaules pētīšana.

5) Profesionālā kvalifikācija un tās ieguve.

6) Darba tirgus un nodarbinātība.

7) Sociālā vide un nodarbinātība.

8) Izglītības veidi un līmeņi, dažādas izglītības iestādes.

9) Darba likumdošana, darba drošība.

10) Pašnodarbinātība.

**Pamatjomas “Karjeras lēmumu pieņemšana un īstenošana” saturiskas tēmas.**

1) Lēmumu pieņemšanas paņēmieni karjeras plānošanai.

2) Lēmuma pieņemšana par karjeru. Dažādu faktoru ietekme (ģimene, skola, draugi,

sabiedrība u.c.).

3) Dažādu karjeru pozitīvie un negatīvie aspekti.

4) Kad viss nenorit tā, kā plānots.

5) Mani nākotnes mērķi un to sasniegšanas plāns (īstermiņa un ilgtermiņa plānošana).

6) Pārmaiņas manā dzīvē.

7) Komandas darba pieredze.

8) Praktisko iemaņu gūšana dažādās profesijās.

9) Sevis prezentēšana.

**5. KARJERAS IZGLĪTĪBAS PROGRAMMAS SATURS**

Karjeras izglītības programmas apguves organizācijas pamatnosacījums ir – īstenot karjeras izglītību tā, lai izglītojamais iegūtu gan zināšanas konkrētā izglītības jomā (pašizziņa, karjeras izpēte, karjeras plānošana un vadība) un formā (mācību priekšmetu stunda, klases stunda, konsultācijas, ārpusstundu pasākumi), gan karjeras vadības prasmes (KVP), saistītas ar darbības pieredzi, kas palīdzētu rīkoties gan iepriekš zināmās, gan jaunās dzīves situācijās.

Katra karjeras izglītības joma – pašizziņa, karjeras izpēte un karjeras plānošana un vadība – ietver vairāku mācību priekšmetu un audzināšanas darba saturu, tā pilnveides virzienu integrācijas aspektā.

Karjeras izglītībā sasniedzamo spēju un prasmju attīstību atspoguļo galvenie iglītošanas aspekti (Noteikumi par valsts pamatizglītības standartu):

1) pašizpausmes un radošais aspekts: radošās darbības pieredze, pastāvīga iespēja meklēt un atrast risinājumu praktiskām problēmām, atklāt kopsakarības;

2) analītiski kritiskais aspekts: intelektuālās darbības pieredze – pastāvīga, loģiska, motivēta, kritiska un produktīva domāšana; prasme pamatot savu viedokli pagātnes, tagadnes un nākotnes saiknes kontekstā;

3) morālais un ētiskais aspekts: izpratne par morāles jēdzieniem cilvēku savstarpējā saskarsmē, par cilvēku tiesībām un vienlīdzību;

4) sadarbības aspekts: prasmes sadarboties, strādāt komandā, uzklausīt un respektēt dažādus viedokļus, pieņemt lēmumus un uzņemties atbildību par to īstenošanu, atbildīgi rīkoties konfliktsituācijās, rūpēties par savu līdzcilvēku drošību un meklēt palīdzību atbilstošās institūcijās un dienestos;

5) saziņas aspekts: praktiska pieredze valodas lietošanā; prasme sazināties vairākās valodās, prasme publiski uzstāties, izteikt pamatoti savu viedokli, prezentācijas prasmes;

6) mācīšanās un praktiskās darbības aspekts: prasme patstāvīgi plānot, organizēt un īstenot mācīšanos; dažādu zināšanu un prasmju lietošana praktiskajā darbībā; prasme mācību procesā izmantot dažāda veida IT tehnoloģijas;

7) matemātiskais aspekts: matemātikas izmantošana praktiskajā dzīvē (budžeta plānošana, izglītības maksu aprēķināšana, salīdzināšana u.c.) Katrs aspekts tiek īstenots visās karjeras izglītības jomās, tomēr ne vienādā mērā.

**6. KARJERAS IZGLĪTĪBAS MĒRĶIS UN UZDEVUMI**

Karjeras izglītības mērķis, saturs un izmantojamie līdzekļi ir orientēti uz skolēna personības

izpēti viņa interešu, talantu, spēju un prasmju noteikšanai tā, lai skolēns, pazīstot sevi, spētu vadīt

savu karjeru un pieņemt lēmumus savas dzīves darbības plānošanai un spētu šos plānus arī realizēt.

**Karjeras izglītības mērķis**

Karjeras izglītības programmas mērķis ir nodrošināt skolēna karjeras vadības prasmju pilnveidi,

lai skolēns, izprotot savas, darba tirgus un sabiedrības attīstības un mijiedarbības likumsakarības,

spētu patstāvīgi pieņemt un īstenot karjeras attīstības lēmumus, iesaistīties sabiedrības dzīvē un

veidoties par laimīgu un atbildīgu personību. Jāorganizē izglītības saturs un izglītības ieguves

process, nodrošinot izglītojamajam pašizpētei, karjeras izpētei un karjeras plānošanai un vadīšanai

nepieciešamo pamatzināšanu un pamatprasmju apguvi, radīt pamatu savlaicīgu, apzinātu un ar

iespējām līdzsvarotu personīgo lēmumu pieņemšanai par turpmāko izglītību.

Karjeras izglītība ir harmoniski jāintegrē visā izglītības procesā, lai nodrošinātu plānotu un

pēctecīgu pasākumu kompleksu, kas palīdzētu jauniešiem noteikt savas karjeras izglītības vajadzības,

apzināti izvēlēties līdzekļus savas karjeras plānošanai nevis epizodiski, bet caurviju veidā un veselumā,

izmantojot izglītības procesa un programmas līdzekļus.

**Karjeras izglītības uzdevumi:**

**1) Palīdzēt skolēniem pilnveidot sevi:**

• izprast sevi un novērtēt savas stiprās un vājās puses,

• izveidot elastīgu skatījumu uz dzīvi un reālistiskas gaidas attiecībā uz savu karjeru,

• attīstīt prasmes un attieksmes, kas palīdzēs veidot karjeru, piemēram, pašapziņa,

pašpaļāvība, spēja “sevi pasniegt”, prasme prezentēt savu veikumu, mērķu izvirzīšana

un darbības plānošana mācību un personīgajā dzīvē,

• analizēt savu personīgo pieredzi, intereses, dotumus, iemaņas un spējas, vērtības,

mērķus, personīgās īpašības, sasniegumus.

**2) Motivēt un palīdzēt izpētīt dažādas karjeras iespējas:**

• izprast izmaiņas sabiedrībā un kā tās ietekmē karjeras attīstību,

• izpētīt dažādas karjeras un iespējas to veidošanai,

• izpētīt un izvērtēt darba tirgu, nodarbinātības un profesiju, izglītības un apmācības

iespēju attīstības tendences,

• salīdzināt un samērot personīgos sasniegumus un īpašības ar tiem sasniegumiem un

īpašībām, kas ir nepieciešamas konkrētai tālākai karjerai/mācībām/studijām,

• piedalīties darba izmēģinājumos,

• uzzināt, kur un kā iegūt vajadzīgo informāciju, resursus un palīdzību,

• gatavoties pārejai no mācībām uz darba dzīvi vai uz tālākām mācībām/citu darbu,

• izpētīt un pārdomāt savas personīgās un sabiedrības vērtības, uzzināt, kādas prasības

izvirza darba devēji, kādas prasmes un personīgās īpašības palīdz noturēties darba tirgū.

**3) Palīdzēt plānot un vadīt savu karjeru:**

• apgūt karjeras vadības prasmes,

• noteikt savas attīstības vajadzības,

• pilnveidot savas zināšanas un prasmes,

• apzināties informācijas ieguves un konsultēšanas iespējas,

• veidot savu personīgās karjeras plānu,

• attīstīt pieņemto personīgo lēmumu plānu īstenošanas prasmes,

• veidot izpratni par karjeras saistību ar sasniegumiem izglītībā un mūžizglītībā.

**Karjeras izglītības īstenošanas pamatprincipi.**

• Karjeras izglītība ir izglītības sastāvdaļa.

• Karjeras izglītība ir visas izglītības iestādes atbildība.

• Ievērotas vecumgrupu intereses un vajadzības.

• Mērķi – objektīvi un sasniedzami; pasākumi – īstenojami.

• Pasākumi ir orientēti uz zināšanu un prasmju apguvi.

**7. KARJERAS IZGLĪTĪBAS PROGRAMMAS ĪSTENOŠANAS PLĀNS**

Karjeras izglītība tiek īstenota, izmantojot dažādas darba organizācijas formas – mācību priekšmetu stundas, klases stundas, piedalīšanās projektos, individuālās nodarbības, dažādus ārpusstundu pasākumus u.c.

**Pašizpēte ietver šādas saturiskās tēmas:**

* mana identitāte, paštēls, mana rakstura īpašības;
* manas intereses, hobiji, spējas, brīvais laiks;
* mana ģimene, tās loma, tradīcijas;
* sevis iepazīšanas un izpētes veidi, to sasaiste ar iecerēto profesiju, pašnovērtēšana;
* attieksmes un vērtības;
* prasme sadarboties, risināt konfliktus;
* mana veselība un nākotnes nodomi;
* mācīšanās prasmes, mācību sasniegumi, to saistība ar nākotnes nodomu īstenošanu;

**Karjeras izpēte ietver šādas saturiskas tēmas:**

* darba nozīme cilvēka dzīvē;
* populāras un sabiedrībā augstu vērtētas profesijas, profesiju daudzveidība, to tipi;
* manu vecāku darba dzīve;
* informācijas avoti un izglītības sistēmas pētīšana;
* profesionālā kvalifikācija un tās ieguve;
* darba tirgus un nodarbinātība;
* sociālā vide un nodarbinātība;
* izglītības veidi un līmeņi, dažādas izglītības iestādes;
* darba likumdošana, darba aizsardzības prasības darba vietā;
* pašnodarbinātība.

**Karjeras plānošana un vadība ietver šādas saturiskas tēmas:**

* lēmumu pieņemšanas paņēmieni karjeras plānošanai;
* lēmuma pieņemšana par karjeru. Dažādu faktoru ietekme (ģimene, skola, draugi, sabiedrība u.c.);
* dažādu karjeru pozitīvie un negatīvie aspekti; kad viss nenorit tā, kā plānots;
* mani nākotnes mērķi un to sasniegšanas plāns (īstermiņa un ilgtermiņa plānošana);
* komandas darba pieredze;
* praktisko iemaņu gūšana dažādās profesijās;
* sevis prezentēšana.

**8. KARJERAS IZGLĪTĪBAS ATBALSTA SISTĒMA IZGLĪTOJAMIEM VALLES PAMATSKOLĀ**

**Klases audzinātāji:**

* izstrādā un īsteno klases audzināšanas plānu saskaņā ar skolas galvenajiem

uzdevumiem, skolas un karjeras izglītības plānu, klases stundu programmu atbilstoši

izglītojamo vecumposma īpatnībām;

* sadarbojas ar skolēnu vecākiem;
* veicina personības attīstību un virzību atbilstoši skolēna potenciālam;
* koordinē karjeras attīstības atbalsta saņemšanu konkrētu klases skolēnu problēmu

risināšanā.

**Skolas administrācija:**

* koordinē un pārrauga audzināšanas darbu, t. sk., interešu un karjeras izglītības darbu

skolā;

* koordinē klašu audzinātāju un karjeras atbalsta pasākumu norisi skolā;
* nodrošina informācijas apriti par aktualitātēm karjeras izglītībā;
* veicina pedagogu tālākizglītību;
* koordinē un pārrauga izglītības darbu skolā.

**Sociālais pedagogs/ psihologs:**

* sniedz atbalstu audzinātājam skolēna izpētē un korekcijā;
* palīdz skolēniem apzināties viņu spējas, intereses un dotumus;
* konsultē pēc pieprasījuma skolēnus, vecākus un pedagogus saistībā ar karjeras izvēli;
* sadarbojas ar pedagogu karjeras konsultantu metodisko materiālu izstrādē un citos jautājumos.

**Mācību priekšmetu skolotāji:**

* organizē mācību procesu atbilstoši tematiskajam plānam, sniedz informāciju par mācību

priekšmetu nozīmību ar to saistītās profesijās;

* analizē riskus (ķīmiskos, skaņu, vibrācijas u.c.), kas saistās ar konkrētām profesijām un to ietekmi uz cilvēka veselību.

**Bibliotekārs:**

* komplektē un nodrošina brīvu pieeju informācijai par karjeras izglītību;
* attīsta skolēnu prasmes informācijas ieguvē un apstrādē;
* atbalsta un piedalās izglītojošos pasākumos un rosina pasākumu organizēšanu karjeras izglītībā.

**Pedagoga karjeras konsultants:**

* koordinē pedagogu un skolas atbalsta personāla sadarbību karjeras atbalsta sniegšanai;
* informē un konsultē skolēnus, viņu ģimenes un pedagogus par aktualitātēm karjeras izglītībā;
* izglīto skolēnus, pedagogus un vecākus karjeras izvēles jautājumos;
* sadarbojas ar dažādiem partneriem karjeras atbalsta jautājumos;
* pilnveido savu profesionālo kvalifikāciju.

**9. KARJERAS IZGLĪTĪBAS PROGRAMMA**

**1.– 3. klasē**

|  |  |  |
| --- | --- | --- |
| **Nr.** | **Stundu temati** | **Plānotais sasniedzamais rezultāts** |
| **1.** | **Profesiju daudzveidība. Manu vecāku, ģimenes****locekļu darbs.** | • Zina, kur un par ko strādā vecāki un citi ģimenes locekļi.• Zina nosaukt profesijas, kurās strādā cilvēki skolēna dzīvesvietā, un izprot viņu nozīmību vietējās sabiedrības dzīvē. |
| **2.** | **Mani pienākumi ģimenē. Mani vaļasprieki.** | • Gūst priekšstatu par ikdienas darbu un interešu, vaļasprieku saistību ar profesijām, gūst izpratni par to dažādību. |
| **3.** | **Dienas režīms.** | • Prot izplānot savu dienas režīmu un tam sekot, paredzot laiku mācībām, pienākumiem mājās, vaļaspriekiem un atpūtai. |
| **4.** | **Mācības – skolēna darbs.** | • Apzinās savu galveno pienākumu mācīties, spēj mācīties patstāvīgi un koncentrējas mācību uzdevumu apguvei un izprotsavu atbildību sekmīgā mācību procesā.• Prot izmantot stundās apgūto ikdienā. |
| **5.** | **Mana sapņu profesija. Karjeras vīzija.** | • Mācās domāt par savu nākotni, iepazīstot dažādas profesijas, apgūst darba prasmes. |

4. – 6. klasē

|  |  |  |
| --- | --- | --- |
| Nr. | Stundu temati | Plānotais sasniedzamais rezultāts |
| 1. | Es un mani dotumi. | • Apzinās savas stiprās un vājās puses, kā arī savas intereses, spējas. |
| 2. | Mani darba ieradumi,dienas režīms.Sadarbības prasmes. | • Prot plānot savu dienas režīmu, ievērojot savas un cituintereses un iespējas.• Prot sadarboties ar dažāda vecuma cilvēkiem. |
| 3. | Brīvais laiks un tā izmantošana. | • Izzina un izmanto daudzpusīgas lietderīga brīvā laikapavadīšanas iespējas, atrodot savām spējām un vēlmēmatbilstošāko.• Izprot hobiju un vaļasprieku saistību ar karjeras iespējām dažādās profesijās. |
| 4. | Mācīšanās prasmesun sasniegumi.Mācības – skolēnadarbs un pienākums,un atbildība. | • Mācās dokumentēt savus sasniegumus.• Apzinās zināšanu nozīmi nākotnē, spēj sevi motivēt mācību darbam un cenšas sasniegt savām spējām atbilstošus rezultātus.• Prot pielietot stundās apgūto ikdienā. |
| 5. | Profesiju daudzveidība,prestižs un pievilcība. Profesiju pienākumi, darbadevēju prasības. | • Izprot profesiju veidus un tajos veicamo darba specifiku: fizisks –garīgs darbs, darbs telpās –darbs ārā u.c.• Prot saskatīt profesiju daudzveidību vienas nozares ietvaros.• Izprot dažādo profesiju lomu sabiedrības dzīvē un veidopriekšstatus par savu iespējamo nākotnes profesiju.• Pētot profesiju daudzveidību, domā par savām nākotnes iecerēm, par savām iespējām pilsētā/novadā/valstī. |
| 6. | Lietišķā valoda, tās nozīme ikdienas dzīvē. | • Izkopj savu valodas kultūru.• Izprot publiskas uzstāšanās būtību un ir apguvis prasmes tajā piedalīties, prezentējot dažādus darbus un uzstājoties. |
| 7. | Izglītības iespējasLatvijā pēc 6. klases. | • Skolēni prot atrast informāciju par tālākās izglītības iespējām proģimnāzijās dažādos Latvijas novados un ir paaugstinājuši savu digitālo pratību. |

**7**. -9. klasē

|  |  |  |
| --- | --- | --- |
| **Nr.** | **Stundu temati** | Plānotais sasniedzamais rezultāts |
| **1.** | **Vajadzības, vēlmes un spējas.****Pašvērtējums.** | • Ir objektīvi izvērtējis, pārzina savus dotumus, spējas un intereses, samēro savas intereses un spējas, personīgās īpašības un vērtības.• Novērtē sava gribasspēka, neatlaidības un personīgā ieguldījuma nozīmīgumu dzīves mērķu sasniegšanā.• Novērtē savu sasniegumu rezultātus. |
| **2.** | **Savu interešu, spēju****un dotību attīstīšana.** | • Saprot, kā skolā, ārpusskolas aktivitātēs un ikdienā var attīstīt savas intereses, spējas un dotības.• Apzinās interešu izglītības un brīvprātīgo darba nozīmi savas pašattīstības veicināšanā. |
| **3.** | **Izglītības vērtība.** | • Izprot saistību starp izglītību, profesiju un nodarbinātību.• Apzinās izglītību kā vērtību, ir motivēts turpināt izglītību.• Izprot Latvijas izglītības sistēmu un savas tālākās izglītības iespējas.• Zina dažādus avotus, kur meklēt informāciju par izglītības iespējām. |
| **4.** | **Profesiju daudzveidīgā****pasaule.** | • Apzinās karjeras nozīmi cilvēka dzīvē un saprot karjerasplānošanas pamatnosacījumus.• Prot savākt, apkopot un analizēt atbilstošu informāciju par profesijām, izzina savas turpmākās izglītības iespējas.• Ir apzinājis sev saistošās profesijas. Iesaistās darbaizmēģinājumos.• Ir iegūtas zināšanas par vietējo darba tirgu. |
| **5.** | **Individuālā karjeras plāna izveide.** | • Ir apgūtas plānošanas prasmes un veicināta spēja uzņemties atbildību par savu plānu īstenošanu.• Prot pieņemt ar karjeras izvēli saistītus lēmumus.• Ir izveidota un regulāri tiek papildināta savu sasniegumu mape. |

**10. KARJERAS IZGLĪTĪBĀ IZMANTOJAMĀS METODES**

|  |  |  |
| --- | --- | --- |
| **Nr.****p.k.** | **Metode** | **Prasmes** |
| 1. | **Aptauja** | Apgūt prasmi konkrēti atbildēt uz jautājumiem. Mācīties izteikt savu domu īsi un precīzi. Attīstīt prasmi kritiski domāt. Ieinteresēt izglītojamo izzināt sevi, savas izglītības iespējas, darba pasaules iespējas. |
| 2. | **Analīze** | Mācīties objektīvi novērtēt un atšķirt savas vērtības no vispārpieņemtajām dzīves vērtībām. ,,Gribu, varu, vajag’’ vienotas izpratnes veidošana, vērtējot sevi. |
| 3. | **Apskats** | Mācīties vākt atbilstošu informāciju mācību uzdevumam, apkopot rezultātus. |
| 4. | **Asociāciju kartes** | Attīstīt, iedrošināt izteikties, rosināt sarunu par dažādām tēmām. Attīstīt radošumu. |
| 5. | **Brīvais raksts** | Attīstīt prasmi rakstiski brīvi izteikt savas domas un izjūtas. |
| 6. | **Darbs ar informācijas avotiem** | Apgūt prasmi meklēt, atlasīt un izvērtēt informāciju no dažādiem informācijas avotiem. Attīstīt informācijpratību. |
| 7. | **Diskusija** | Trenēt pieredzi mutiski izteikt savu viedokli, pamatot, argumentēt un uzklausīt citu domas. Mācīties meklēt problēmu risinājumus. |
| 8. | **Ekskursija** | Iepazīties ar reālu darba vidi, darba apstākļiem, prasībām, tehnoloģiskiemrisinājumiem u. c. |
| 9. | **Eseja, domraksts** | Apgūt prasmi izteikties, pamatojot savu viedokli. Apgūt argumentācijas prasmes. |
| 10. | **Ēnošana** | Reāli iepazīt izvēlētās profesijas ikdienas darbu, izvērtēt tās atbilstībusavam priekšstatam. Veidot iemaņas pieteikumu, motivācijas vēstules unCV rakstīšanā. |
| 11. | **Grupu darbs** | Mācīties darboties komandā, plānojot darbu un sadalot pienākumus. |
| 12. | **Individuālais darbs** | Mācīties patstāvīgi veikt uzdevumu, plānot un izdarīt secinājumus. |
| 13. | **Intervija** | Apgūt prasmi sarunāties, uzdot jautājumus, uzklausīt. Atbildēt uz jautājumiem, veidojot dialogu. |
| 14. | **IT tehnoloģiju****izmantošana** | Attīstīt, pilnveidot informācijas tehnoloģiju izmantošanas prasmes. |
| 15. | **Jautājumi- atbildes** | Attīstīt prasmi formulēt un uzdot jautājumus par noteiktu tematu, mācītiessniegt pamatotas atbildes. |
| 16. | **Klausīšanās** | Mācās saklausīt svarīgāko, pierakstīt, ja nepieciešams, uzdot jautājumus.Noslēgumā, atbilstoši uzdevumam, sniegt atgriezenisko saiti. |
| 17. | **Kolāža** | Attīstīt radošumu, izmantojot dažādus materiālus un tehnoloģijas veidotkompozicionāli vienotu attēlu par doto tematu. |
| 18. | **Lekcija ( izklāsts)** | Apgūt prasmi un pieredzi izklāstīt temata saturu, faktus, notikumus. |
| 19. | **Novērošana** | Apgūt iemaņas patstāvīgi veikt novērošanu, dokumentēt, salīdzināt un izdarīt secinājumus. |
| 20. | **Pašvērtējums** | Veidot prasmi novērtēt un analizēt savu darbību, zināšanas, spējas, prasmes. |
| 21. | **Pāru darbs** | Veidot prasmi sadarboties, uzklausīt otru, precizēt neskaidrības. Mācīties rast kompromisu, ja tas nepieciešams. |
| 22. | **Praktiskais darbs** | Mācīties praktiski un radoši pielietot apgūtās zināšanas, veicot mācību uzdevumu individuāli vai grupās. |
| 23. | **“Prāta vētra”** | Attīstīt spēju iegūt, analizēt un sistematizēt dažādus viedokļus. |
| 24. | **Prezentācija** | Apgūt prasmes un iemaņas prezentēt savu darbu. |
| 25. | **Prognozēšana** | Mācīties paredzēt iespējamo rezultātu. |
| 26. | **Projekts** | Apgūt prasmi darba plānošanā, jautājumu formulēšanā, informācijas vākšanā un izvērtēšanā, secinājumu izdarīšanā un prezentēšanā. Mācīties darboties patstāvīgi un sadarboties ar citiem. |
| 27. | **Spēles** | Apgūt prasmi veidot saskarsmi, darboties komandā, iejusties dažādās lomās. Mācīties, trenēt prasmi iejusties dažādās neierastās problēmsituācijās. Attīstīt radošumu. |
| 28. | **Krustvārdu mīklas** | Nostiprināt izpratni par tēmu vai jēdzieniem. |

**11. KARJERAS IZGLĪTĪBAS ĪSTENOŠANAI**

**Ieteicamā literatūra un avoti**

1. https://viaa.gov.lv/library/files/original/78532\_100\_KAA\_Metodikas.pdf: 100 metodikas

karjeras attīstības atbalstam.

2. https://viaa.gov.lv/library/files/original/KAA\_pasakumu\_plana\_paraugs\_visparejas\_izglitibas

\_iestadem.pdf: Karjeras attīstības atbalsta pasākumu plāna paraugs vispārējas vidējās

izglītības iestādēm.

3. https://viaa.gov.lv/library/files/original/Rokasgramata\_IKK\_istenosanai\_2020.pdf:

Rokasgrāmata pedagogiem karjeras konsultantiem individuālo karjeras konsultāciju

īstenošanai vispārējās un profesionālās izglītības iestādēs.

4. Izglītība pēc 12. klases: Rīga, Valsts izglītības attīstības aģentūra, 2005.

5. Karjeras izglītība skolā. Pieredze 2009. Rīga, Valsts Izglītības attīstības aģentūra, 2010.

6. Karjeras vadības prasmes mācību priekšmetu standartu saturā: Rīga, Valsts izglītības

attīstības aģentūra, 2017.

7. Korna E. Karjeras izglītība: Rīga, Raka, 2011.

8. Kurš mācību priekšmets man patīk vislabāk? Padomi veiksmīgai karjeras izvēlei: Rīga, Valsts izglītības attīstības aģentūra, Karjeras atbalsta departaments, 2008.

9. Lemešonoka I. Vecāku atbalsts bērnam veiksmīgas karjeras veidošanā. Rokasgrāmata skolotājiem un vecākiem. Metodiskie materiāli: Rīga, Zvaigzne ABC, 2020.

10. Mans bērns izvēlas karjeru: Rīga, Valsts izglītības attīstības aģentūra, 2010.

11. Metodiskie ieteikumi. Karjeras izglītība 7. klasei: Rīga, Valsts izglītības attīstības aģentūra, 2006.

12. Metodiskie ieteikumi. Karjeras izglītība 8. klasei: Rīga, Valsts izglītības attīstības aģentūra, 2006.

13. Metodiskie ieteikumi. Karjeras izglītība 9. klasei: Rīga, Valsts izglītības attīstības aģentūra, 2006.

14. Metodiskie ieteikumi. Karjeras izglītība 7.- 9. klasei: Skolotāju rokasgrāmata: Rīga, 2006.

15. Metodiskie ieteikumi. Karjeras izglītība 10.-12. klasei: Skolotāju rokasgrāmata: Rīga, Valsts izglītības attīstības aģentūra, 2006.

16. Tava izvēle. Kā izvēlēties profesiju? Kurā augstskolā studēt? Kā plānot savu karjeru?:

Metodisks līdzeklis karjeras nodarbībām skolēniem: Rīga, Amber Puzzle.

17. Tava pasaule. Asociatīvās kārtis sarunā par darbu, izaugsmi, mērķiem, komandu, attiecibām, sevi un citiem: Rīga, Amber Puzzle.

18. Tava profesija. Iepazīsti! Uzmini! Izvēlies: Profesiju kārtis: Rīga, Amber Puzzle.

**Interneta resursi karjeras izglītības īstenošanai**

1. www.viaa.gov.lv: -Valsts izglītības attīstības aģentūra. Informatīvie un metodiskie materiāli karjeras izglītībai. Karjeras nedēļa. Infografikas, videolekcijas, kreditēšanas jautājumi u. c. noderīgi materiāli.

2. www.niid.lv: - par profesionālās un augstākās izglītības iestādēm, karjeras izglītības testi.

Lapā atrodama informācija par Valsts ieskaitēm un eksāmeniem, par Latvijas izglītības

sistēmu, mācību iestādēm. Datubāzē atrodamas profesionālās vidējās izglītības programmas, augstākās izglītības studiju programmas, kā arī augstskolu un koledžu izglītības piedāvājums, arī 7 karjeras izvēles testi un e-konsultācijas.

3. www.karjerascentrs.lv: - par profesionālās un augstākās izglītības iestādēm, mācību kursiem, kā arī - apraksti par profesijām.

4. https://www.izm.gov.lv/lv/izglitiba: Izglītības un zinātnes ministrija. Vispārējā, profesionālā, un augstākā izglītība, iestādes.

5. https://www.nva.gov.lv/lv/macibu-iespejas-attalinatas-izglitibas-platformas: Valsts nodarbinātības aģentūra, darba iespējas, profesionālā apmācība.

6. www.lak.lv: Latvijas Amatniecības kamera. Par amatu apguves iespējām (tostarp cilvēkiem ar nepabeigtu pamatizglītību un cilvēkiem ar garīgiem un fiziskiem veselības traucējumiem) pie amatu meistariem.

7. www.prakse.lv: Sadaļā Studijas alfabēta kārtībā nosauktas studiju programmas, augstskola, studiju veids, ilgums un iegūstamais grāds. Ir pieejams arī meklētājs pēc studiju virziena, izglītības iestādes un tās atrašanās vietas. Virtuālās prakses, kur lieliska iespēja izzināt profesionāļu darbu.

8. www.careercenteronline.org: Virtuālais karjeras centrs (e-konsultēšana, e-apmācība, resursi)

9. https://profolio.lv/home: Lekcijas un nodarbības profolio vidē.

10. http://www.lkaaa.lv/node/40: Latvijas Karjeras attīstības atbalsta asociācija. Atrodamas noderīgas saites izglītībai un karjerai.

Sagatavoja pedagogs karjeras konsultants

Rita Zvirbule